Tatoeba sentences — language code: kaz
Қазақстандық делегацияның мәлімдемесінде біздің еліміздің қарусыздану және ядролық қаруларды таратпау саласындағы ұстанымы көрініс тапқан, ядролық энергияны бейбіт пайдалану, ядролық медицина, ядролық және радиациялық технология, атом энергетикасын қауіпсіз дамыту, радиациялық-зарарлы аумақтарды сауықтыру және басқа да мәселелер саласындағы ҚР мен МАГАТЭ арасындағы тиімді ынтымақтастық баяндалған.
Қазақстандықтар МАГАТЭ басшылығымен және Агенттіктің мүше-мемлекеттерінің бірқатар делегацияларымен кездесіп, екіжақты және көпжақты ынтымақтастықтың кең ауқымды мәселелерін талқылады.
МАГАТЭ бас конференциясының жұмысы 20 қыркүйекке дейін созылады, деп қосты ҚР СІМ баспасөз қызметі.
Атырауға Шотландия, Әзірбайжан және Ресейден мэрлер шақырылды.
Атырауға қазан айының басында аталып өтілетін қала күніне Қазақстан қалаларынан, сондай-ақ Шотландия, Әзірбайжан және Ресейден қонақтар шақырылды.
Облыстық әкімдіктен хабарланғандай, мерекеге көршілес Астраханнан, Магнитогорскіден және біздің елге тиесілі «Қазақстан геологы» шипажайы орналасқан Железноводскіден делегациялар келеді деп күтілуде.
Шақырылғандар ішінде Атыраудың туыстас қалалары - шотландттық Абердин мен әзірбайжандық Ширванның мэрлері де бар.
ҚР ТМРА Еңбек министрлігіне бюджет шығыстарын төмендету үшін шығындарын қысқартуға ұсыныс жасады.
ҚР Табиғи монополияларды реттеу агенттігінде әдістемелік кеңестің кезекті отырысы өтті, деп хабарлады ведомствоның баспасөз қызметінен.
2013 жылы агенттікке мемлекеттік монополия субъектлері жүргізетін және жүзеге асыратын тауарларға арналған бағаларға сараптама жүргізу бойынша қосымша өкілеттік берілген болатын.
Мәселен, баға құрылымдау ережелерімен қалыптасатын тарифтерге қосылатын негізгі шығындар тізбесі анықталды.
Сараптама аясында іс жүзіндегі және болжамды шығындар қаралды.
Оның қорытындысы бойынша бірқатар шығындарды қысқарту ұсынылды.
Бұл бюджет қаржысын жұмсауды қысқартуға мүмкіндік береді.
Әдістемелік кеңес қорытындысы бойынша сараптамалық дәйектеме ҚР Еңбек және халықты әлеуметтік қорғау министрлігіне жөнелтілетін болады.
«Достық» шекара заставасының бастығына қатысты қылмыстық іс қозғалды.
Застава бастығы еліміздің Қылмыстық кодексінің 24 және 209-баптарында қарастырылған қылмысты, яғни экономикалық контрабанданы жүзеге асырғаны үшін айыпталуда.
Қаржы полицейлері осы жылдың ақпан айында ол бір топ адамдармен келіскен түрде кедендік күзет орнының айналма жолына 2,2 млн. теңге сома тұратын «Орифлейм» опа-далабы және иіссуі салынған үш қорапты алып өтуге тырысқан деп хабарлайды.
Атырау облысында Латвияның жүк көлігінің қатысуымен болған жол апатында екі адам қаза тауып, тағы екі адам ауруханаға жатқызылды.
Брестіде БЭК тауарлы нарықтарында бәсекелестіктің тең жағдайларын қамтамасыз ету мәселелері талқыланды.
ҚР Парламенті Сенатының Экономикалық даму және кәсіпкерлік комитетінің төрағасы Талғатбек Абайділдин Беларусь Республикасына келді, деп хабарлады палатаның баспасөз қызметі.
Мұнда ол «Экономиканың әртүрлі салаларында тауарлы нарықтарда бәсекелестіктің тең жағдайын қамтамасыз етудің құқықтық негіздері» тақырынбындағы халықаралық «дөңгелек үстел» жұмысына қатысты.